CELEX: 31980R3308
Language: sk
Date: 1980-12-16 00:00:00
Title: Nariadenie Rady (EHS, Euratom) č. 3308/80 z 16. decembra 1980 o nahradení európskej zúčtovacej jednotky jednotkou ECU v právnych aktoch spoločenstva

Dôležité právne oznámenie

|

31980R3308

Úradný vestník L 345 , 20/12/1980 S. 0001 - 0001 Fínske špeciálne vydanie: Kapitola 1 Zväzok 2 S. 0007  Grécke špeciálne vydanie: Kapitola 01 Zväzok 3 S. 0007  Švédske špeciálne vydanie: Kapitola 1 Zväzok 2 S. 0007  Španielske špeciálne vydanie: Kapitola 10 Zväzok 1 S. 0081  Portugalské špeciálne vydanie Kapitola 10 Zväzok 1 S. 0081 

		Nariadenie Rady (EHS, Euratom) č. 3308/80z 16. decembra 1980o nahradení európskej zúčtovacej jednotky jednotkou ECU v právnych aktoch spoločenstvaRADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, a najmä na jej článok 235,so zreteľom na Zmluvu o založení Európskeho spoločenstva pre atómovú energiu, a najmä na jej článok 203,so zreteľom na návrh Komisie [1],so zreteľom na stanovisko Európskeho parlamentu [2],keďže nariadenie (EHS) č. 3180/78 [3] definuje novú zúčtovaciu jednotku pod názvom ECU;keďže by sa mali urobiť opatrenia na normalizáciu zúčtovacích jednotiek používaných spoločenstvami; keďže európska zúčtovacia jednotka (EUA) by preto mala byť nahradená za ECU vo všetkých právnych aktoch spoločenstva;keďže pri nahradení EUA za ECU by sa malo uviesť ustanovenie na ochranu práv a povinností zmluvne uzavretých v európskych zúčtovacích jednotkách,PRIJALA TOTO ROZHODNUTIE:Článok 1Vo všetkých právnych aktoch spoločenstva, ktoré sa v čase nadobudnutia účinnosti tohto nariadenia uplatňujú, sa pojem "európska zúčtovacia jednotka" nahrádza pojmom "ECU".Článok 2Pojem európskej zúčtovacej jednotky sa pred nadobudnutím účinnosti tohto nariadenia aj naďalej uplatňuje na práva a povinnosti vzniknuté pred nadobudnutím účinnosti tohto nariadenia, ktoré boli stanovené v európskych zúčtovacích jednotkách.Článok 3Toto nariadenie nadobúda účinnosť 1. januára 1981.Toto nariadenie je záväzné vo svojej celistvosti a priamo uplatniteľné vo všetkých členských štátoch.V Bruseli 16. decembra 1980Za RadupredsedaColette Flesch[1] Ú. v. ES C 55, 5.3.1980, s. 13.[2] Ú. v. ES C 147, 16.6.1980, s. 134.[3] Ú. v. ES L 379, 30.12.1978, s. 1.--------------------------------------------------